EN ORIGINAL SERIE FRA NETFLIX
...til premierminister Harold Wilson og hans regering i dag,
da pundet er under pres...
Goddag, mr. King.
-...skaden er sket... -Goddag, mr. King.
Storbritanniens handelsunderskud er på svimlende 107 millioner pund.
Det er et rekordunderskud.
Regeringen kaldte tallene skævvredne og intetsigende.
Goddag, mr. King.
Hvor er den?
Her. Det er morgendagens forside.
Ikke skarp nok.
Daily Mirror har ikke hudflettet en Labour-leder skarpere.
"Bøjet hoved"? "Dårlig samvittighed"? Hvad betyder det?
Nu forstår jeg det.
NOK ER NOK
STIGENDE MODSTAND MOD WILSON
MISHAG MOD WILSON
Det er trist, når Daily Mirror, som i reglen støtter Labour,
vender sig mod Labour-lederen.
Vi har tænkt lidt over det
og har fået en idé til, hvordan vi kan afværge yderligere kritik.
Godt, fortæl.
Lord Mountbatten.
Hvad har han med det at gøre?
Vi er vel enige om, at han symboliserer en svunden tid
med privilegier og ulighed, imperium og overdådighed.
-Ikke at forglemme, en opblæst nar. -Fortsæt.
Som chef for Forsvarsstaben
nægter han at foretage de fornødne forsvarsnedskæringer,
som er nedskæringer, du lovede i dit valgmanifest.
Det kunne måske accepteres, hvis han ikke var så...
-Forfængelig, uhæderlig eller magtgal. -Javist.
-Hvad foreslår I? -At vi giver ham sparket.
I det mindste er han travlt beskæftiget og inde i teltet.
Personer som Mountbatten, geskæftige personer i mangel af bedre...
Geskæftige personer med kontakter.
Det er bedre, de står inde i teltet og pisser ud, end at de pisser ind udefra.
Jamen han hører til en anden tid, Harold.
Økonomisk set giver det mening at give ham sparket. Så fremstår vi barske.
Hvem ved? Det vil måske ovenikøbet skaffe os gode overskrifter.
Ja, det kunne jeg godt bruge.
Generalsalut!
Præsenter ... gevær!
KUP
Som chef for Forsvarsstaben
er De sikkert klar over, at Finansministeriet har foretaget
en omfattende undersøgelse af forsvarsudgifter...
Men inden De fortsætter...
De foreslåede nedskæringer gør os håbløst sårbare og svage,
især øst for Suez.
Skærer vores fjender ned på militærudgifter?
Nej, de øger dem femfold, tifold.
Undersøgelsens konklusion er, vi ønsker at foretage nogle få ændringer.
En af dem vedrører Deres stilling som chef for Forsvarsstaben.
Hvad?
Giver De mig sparket?
Nej da. Jeg takker Dem på vegne af regeringen og de væbnede styrker,
på vegne af hele landet for Deres mange års bemærkelsesværdige tro tjeneste.
Det gør De altså. De giver mig sparket.
Der kan man bare se.
Jamen dog...
Der kan man bare se.
Det er jo absurd, at en mand med bedrifter som lord Mountbattens,
øverstkommanderende for styrkerne i Sydøstasien,
en af hovedarkitekterne bag en invasion i det besatte Europa,
som i øvrigt betød, vi vandt krigen,
irettesættes af en mand, der har opnået... Hvad? Ingenting.
Han har brudt løfter, invalideret økonomien, kørt landet i sænk,
men Mountbatten er blevet overflødig.
Det er ikke absurd.
Det er afskyeligt.
Men når en dør går i...
...går en anden dør op.
"Der våger et særligt forsyn over en, der falder til jorden.
Sker det nu, sker det ikke i fremtiden. Sker det ikke i fremtiden, sker det nu.
Sker det ikke nu, så sker det dog engang. At være beredt, det er det hele."
-Hvad skal jeg gøre, Barratt? -De skal nok komme tilbage.
Inden længe vil De have hundrede opgaver.
Kage.
FARVEL
-Hip, hip... -Hurra!
Tak.
Velkommen hjem.
HAVFISKERI (SKALDYR) LOV 1967
Ja, selvfølgelig.
Det er vist fint.
Det eneste problem er trapperne.
Det var alt, Deres Majestæt.
Om ti minutter er vi i Newmarket.
-Tak, Cecil. Hvordan går det med ham? -Han er så god som ny igen.
Mener du, at han er kommet sig over skaden?
Ja, Deres Majestæt.
Kastreret, pin-fired, veludhvilet. Han skulle nødig blive skadet igen.
Kan vi se ham galoppere i dag?
Nej, Deres Majestæt. Det er for vådt og mudret derude.
Sådan har det været længe. Vi har næsten ikke kunnet træne ham.
Vi kan jo ikke gøre noget ved vejret.
Vi er nu nået til det længe ventede løb ved dette års udgave af Royal Ascot,
nemlig Queen Alexandra Stakes.
Det er Storbritanniens længste fladbaneløb, som kræver udholdenhed,
og favoritten er naturligvis nummer ni, Hendes Majestæts egen hest, Apprentice.
Så er starten gået. Nummer seks, Panic, er i front,
efterfulgt af nummer et, Valentine's Day, og nummer to, Olympic Boy, lige efter.
De ligger i front og sætter tempoet.
Bag dem er nummer ti, Omphialus, langt fra de førende,
men nummer ni, Apprentice, sakker agterud og ligger nummer fem.
En skuffende start for sidste års vinder af Yorkshire Cup.
Panic er stadig i front, men nu er Apprentice ved at hale ind,
vinker farvel til nummer syv, Philemon, og er nu nummer fire.
Deres Majestæt.
-Deres Majestæt. -Dickie, min ven.
Op med humøret, søde.
Apprentice holder ørneblikket rundt i svinget.
-Apprentice presser... -Kom nu!
...Olympic Boy og ligger nu nummer tre.
Sikken fantastisk genrejsning efter en langsom start.
Apprentice ligger nu side om side med nummer to, Olympic Boy.
Ved sidste sving fører Panic med halvanden længde,
men Apprentice kommer og udfordrer.
Nu gælder det opløbet, og Apprentice fortsætter målrettet.
Det er tæt, tæt, tæt...
-Nej, han når det ikke. -Nej, Apprentice har det svært.
Panic holder ved og fører stadig,
og Apprentice hægtes af. Valentine's Day kommer op som nummer to.
Olympic Boy kommer op bagfra, og det er et tæt opløb,
men nummer seks, Panic, kommer først,
og der, tæt efterfulgt af nummer to, Olympic Boy, og...
Hvad gør vi galt, Porchey?
Vi plejede at ligge i toppen. Nu er vi knap nok med i opløbet.
Det er muligt, at den metode, Deres afdøde far grundlagde...
-...er lidt... -Forældet?
Den skal måske...
Få sparket, smides på lossepladsen.
Skal De kunne følge med denne verdens Aga Khan-familie,
vil jeg foreslå, at De følger deres eksempel.
Og gør hvad?
De kan rejse rundt i verden og holde Dem ajour med udviklingen.
Det kan jeg da ikke bare gøre. Jeg har altså et arbejde at passe.
De ville kun skulle til Frankrig, ikke Timbuktu.
Erfarne folk kan agere stedfortræder under Deres fravær.
Som De nok ved,
er regeringen forpligtet til at fastholde sterlingprisen til 2,80 dollar per pund.
Men med hver økonomiske prøvelse
olieembargoen, betalingsbalanceunderskuddet
og havnearbejdernes strejke,
bliver det sværere og sværere at fastholde kursen.
Jeg er bange for, at vi ikke har andet valg end at devaluere pundet.
Jeg behøver næppe sige, det er en meget beklagelig situation...
...for mig personligt...
...og en ydmygelse for regeringen.
Det er nok ubetimeligt at nævne, jeg ikke kan mødes med Dem i næste uge.
Måske de næste to uger.
Men Dronningemoderen vil tiltræde som statsrådgiver.
En rolle, hun har påtaget sig mange gange.
Deres Majestæt.
Godaften.
For nogle få dage siden besluttede kabinettet enstemmigt at devaluere pundet.
Jeg kan nu fortælle, hvorfor vi gjorde det,
og hvad er endnu vigtigere: Hvad det vil betyde for Dem.
Nu vil pundet uden for landets grænser være cirka 14 procent mindre værd
i forhold til andre valutaer.
Det betyder selvfølgelig ikke, at pundet her i Storbritannien
i jeres lommer, pung eller bank er blevet devalueret.
Men det betyder, at de varer, vi køber fra udlandet, vil være dyrere,
så det vil være billigere at købe varer, som er britisk produceret.
Denne devaluering har været en svær beslutning,
og det vil få konsekvenser, som i noget tid vil være svære.
I tre år har denne regering kæmpet, da det var vores pligt at kæmpe
med den byrde af et underskud, den tidligere regering efterlod os.
Tiden er dog ikke til at fordele skylden.
Nu har vi chancen for at bryde fri af den spændetrøje...
...og gribe denne mulighed med begge hænder.
Dette er en stolt nation. Nu står vi på egne ben.
Det er nu, at vi skal prioritere Storbritannien.
I aften er vi veteraner fra felttoget i Burma
samlet her for at genoptage gamle venskaber
og mindes faldne brødre ved Yenangyaung og Rangoon.
Vi husker, hvordan der blev kæmpet.
På den gammeldags måde, den ærefulde måde.
Mand mod mand, bajonet mod bajonet.
Og det hurtige, opmuntrende sejrsstrøg,
der bar os over Irrawady og ind i Mandalay.
Der mødte vi den japanske hær...
...og flåede den i småstykker.
Ja, d'herrer,
vi militærfolk vil altid kunne se tilbage på vore fortidige bedrifter.
Men hvad med den nye generation?
Disse unge mænd og kvinder, for hvem nogle af de dygtigste af os gav deres liv.
Hørt.
Nedgang, irrelevans og devalueringen af pund sterling.
Det er den triste fremtid, de går i møde.
For dem er revolutionens hvidglødhede ikke en skabende varme.
Det er en smeltende varme.
Det smelter sølvet på vores fanebånd
og reducerer fundamentet for vores økonomi, vores valuta, til aske.
-Ja. -Hørt.
Så hvis de eneste bedrifter,
der er brugbare for denne nation, er dets fortidige bedrifter,
så lad os mindes dem nu.
Hørt.
"Kom igen, soldat fra England. Kom igen."
Hvem slutter sig til mig?
"Sejl mig ud der øst for Suez, der hvor sidste mand er først,
hvor de ti bud ikke gælder, og hvor folk kan føle tørst.
For nu kalder templets klokker, og jeg ønsker kun, jeg lå
ved den grå Moulmein Pagode og betragtede havets blå.
Ak, den vej til Mandalay,
hvor flotillen tog den vej
med de syge under solsejl,
da vi gik til Mandalay.
Oh, den vej til Mandalay,
fuld af flyvefisk i leg,
og hvor solen brød som torden frem
bag Kinabugtens Kaj."
Hvad siger I så?
Rigtig godt.
-Lord Mountbatten? -Undskyld mig.
Cecil King.
Jeg vil gerne udtrykke min deltagelse efter regeringens behandling af Dem.
Skandaløst politisk spil for galleriet og opportunisme.
Det er venligt sagt.
Landet har mere end nogensinde brug for dygtige mænd
for at genoprette tilliden, inspirere os, og måske endda lede os ud af sølet.
Jeg fik klart og tydeligt at vide, at jeg er færdig som leder.
Jamen det mener mine fagfæller og jeg selv ikke.
Overhovedet ikke.
Rent faktisk vil vi meget gerne invitere Dem på frokost i Threadneedle Street.
Bank of England?
Vi har arbejdet på et forslag, som vi gerne vil præsentere for Dem.
Farvel.
HARAS DU QUESNAY NORMANDIET, FRANKRIG
Deres Majestæt.
-Velkommen til Haras du Quesnay. -Tak, monsieur Head.
Men der er ingen grund til sådanne formaliteter.
I hesteavlsverdenen er det Dem, der er konge.
Det er venligt af Dem, Deres Majestæt. Jeg formoder, De forsøger at smigre mig.
-Goddag, Alec. -Henry.
Skal vi gå? God dag.
Malin Comme un Singe var naturligvis afkom af Lady Danjar.
En fantastisk udholdende hingst.
Og hans forfader, White Settler.
Præcis. Vi opnåede gevaldig succes med ham.
Ja, ham kan jeg huske. Herlig hurtigløber.
-Er det stambøger? -Ja, Deres Majestæt.
Jeg tror, De vil finde nogle velkendte navne deri.
Ja, det vil jeg tro.
Tager jeg ikke fejl...
-Den her. -Du milde. Ja.
Min bedstefars. En af hans favoritter.
-Hvad vil du tro? Seks måneder? -Ja, det vil jeg mene.
Godt gemyt, livlig.
-Ikke for nervøs. -Præcis.
-Kig på hendes haser. -Ja.
-Velproportioneret. God linje til ryg. -Ja.
Må jeg?
Det var helt usædvanligt.
Ikke blot deres faciliteter og deres indstilling til avl,
men at de beholder deres føl og enåringe i nærheden,
mens vi sender vores på græs i Irland.
Vær ærlig. Er det helt slut?
-Har vi mistet fodfæstet? -Ikke endnu, Deres Majestæt.
Men hvis De stadig vil kunne holde trit, er De nødt til at gøre noget nu.
Det indebærer, at hele arbejdsprocessen ændres.
-Udskifte personale. Ændre tilgang. -Ja.
I øjeblikket forsvinder mange af de bedste britiske væddeløbsheste til Amerika.
Man spørger sig selv, hvordan det kan være.
Skal jeg også derover?
Ud fra et hesteløbsperspektiv ville det være ideelt.
Bare en enkelt dag eller to, men ... har de ikke brug for Dem derhjemme?
De har jo mor. Det er kun godt for hende, at jeg er væk.
Hun hader at føle sig gammel, udtjent og overflødig.
Jeg tror, hun nyder at være overhoved igen.
-Tak. -Javel.
-Mr. King. -Lord Mountbatten.
Vores barndoms Storbritannien er ved at dø for øjnene af os.
Landet er bankerot, den nationale sikkerhed ligger i ruiner,
og vores allierede er dybt fortvivlede.
Hvis vi følger nuværende kurs, vil vi i år 1970
være en vasalstat. En paria.
Jeg ved ikke med Dem,
men jeg vil hellere dø end stå med hænderne i lommen og se det ske.
Af den årsag har mine kolleger og jeg lagt en plan,
så vi kan få landet tilbage på sporet.
Hvad går den ud på?
Udskiftning af premierministeren
og oprettelse af en nødregering.
-Hvad? -Han udskiftes med en inspirerende leder.
En, der kan samle nationen og indgyde respekt.
En, der tidligere har haft en national lederrolle.
Der er nogle helt oplagte kandidater, men ingen er lige så dygtig som Dem.
Nej. Det er helt utænkeligt.
På nuværende tidspunkt burde jeg lukke ørerne.
Trods mine egne dybe betænkeligheder
ved premierministeren er det, I har planer om, reelt set et kup.
Det vil jeg ikke have noget med at gøre.
I fredstid er det sandt nok,
at en sådan intervention ville være forfatningsstridig.
Vi mener dog ikke, at der længere er tale om fredstid,
og omstændighederne er uhørte og helt usædvanlige.
Gerald.
For at få styr på økonomien har Wilson og hans socialistkolleger udtænkt en plan.
Plan Brutus.
Den fratager Bank of England alle sine beføjelser,
udenlandske regeringers tilgodehavender indefryses,
og massenedskæringer i forsvarsudgifter gennemtvinges.
Bankdirektørerne skal ikke have lov at bestemme.
The Bank of England har vidst, at guldet er strømmet ud af landet siden i mandags.
-De har intet gjort for at hindre det. -Hvordan reagerer vi?
Indførelse af valutakontrol, massenedskæringer i forsvarsudgifter
og det obligatoriske opkøb af alle private udenlandske værdipapirer.
Lad os stemme om det.
Det er en reel krigserklæring...
...mod frihed, demokrati og kapitalisme.
Vi må skride til handling nu.
Ikke blot for at redde Storbritannien, men hele verden. Vi foreslår en revolution
anført af bankdirektører, forretningsmænd og militæret.
Fagfolk kan redde os fra dilettanteri, inkompetence og russisk indblanding.
Som vores konstituerede leder
kan vi ikke komme i tanker om nogen bedre end Dem.
Det lyder meget interessant.
Må jeg foreslå, at vi mødes igen...
...om 48 timer?
Javel.
Pundets fald og resten senere opsummerer det hele.
Devaluering og et gigantisk lån, der skal tilbagebetales.
Storbritannien står nu over for en total ændring af regeringspolitik
efter tre år med nedskrivning og benægtelse.
Wilson skal gå af!
Uden for Downing Street 10 demonstreres der,
da situationen vedrørende pundet...
CLAIBORNE FARM KENTUCKY, AMERIKA
Velkommen til Kentucky, Deres Majestæt.
-Tak, mr. Hancock. -Kald mig bare Bull.
-Beklager vejret. -Det er kun godt med lidt vand.
-Bull Hancock. -En fornøjelse.
Deres indkøbskurv vil indeholde mindre for samme pris.
Mange importerede madvarer bliver dyrere.
Omkring tre pence mere pundet for kød.
Om mandagen efter offentliggørelsen var fondsbørsen tom.
Der var ingen handler.
Men udenfor på Throgmorton Street samledes børsmæglere og børshandlere
for at finde ud af, hvad pundets fald...
Godmorgen.
-Godmorgen. -Godmorgen, mr Hancock.
De undersøger det for mineraler. Svovl, kalk.
Ernæring er vigtig, Deres Majestæt,
når det gælder knoglestyrke og knogledannelse hos de føl, vi opdrætter.
-Ja. -Tommy er en af de dygtigste.
-Tak. -Kommer Tommy ikke til England?
Nej.
Paris vågnede op til, at Frankrig stod over for en borgerkrig.
Ville oprørsgeneraler i Algeriet sende faldskærmstropper?
Forsvarsforanstaltninger blev hurtigt iværksat.
Orly Lufthavn blev lukket for fly ind og ud af landet.
Ingen kendte oprørernes hensigter,
men bombeattentater her og der viste, at oprørssympatisører var på krigsstien.
De slog til på togstationerne Gare de Lyon og Austerlitz,
dog uden alvorlige følger, men det var...
Det er dyrlægestuderende, vi har inviteret her til farmen.
De lærer om håndtering af reproduktion, nyfødte føl
og besætningssundhed.
Vi stræber efter større integrering af vores metoder på stutteriet
og den kliniske forskning, der foregår ude i verden.
-Fortæl mig, hvilket år vi er i, Porchey. -1967. Hvorfor?
For efter at have set det, jeg lige så, kunne man tro, vi var i 2067.
I forhold til teknologi og forvaltning af græsningsområder
og deres vilje til at tage nye ideer til sig.
Amerikanerne er ikke blot på et andet plan, men en anden planet.
Løbsdirektøren var fantastisk, ikke?
Når man sammenligner med Cecil ...
-Ja, han er oppe i årene. -150.
Ikke helt, men i hvert fald 80.
Kære gamle Cecil. Newmarkets Ben-Hur.
Han opnåede store resultater med din far.
Og bedstefar. Vidste du, han blev såret i Somme?
Ja, så det er måske tid til, at en lidt yngre tager over.
Spørgsmålet er blot hvem?
Hvad med Gordon Richards?
Han arbejder for Weinstocks. De slipper ham ikke.
Eller David McCall?
Han er dygtig.
Men tror du, han vil passe ind?
-Nej. -Smag det her.
Kunne du ikke tænke dig det?
-Mig? -Hvorfor ikke?
Du er dygtig, og du kender familien ud og ind.
Jeg er beæret.
Jeg er også meget ambitiøs.
Jeg ville kun sige ja, hvis jeg vidste,
vi havde alle muligheder for succes på højeste niveau.
I forhold til vores researchtur, er der stadig noget, vi ikke har set.
-Hvilket? -Deres træningsfaciliteter.
Skal vi opnå konkurrencefordele, har vi meget at lære af amerikanerne.
Porchey. Hvor længe vil det tage?
Ja, altså...
-Vil du smage den her? -Ja tak.
D'herrer.
Alene i det sidste årti har der efter mine beregninger
været 73 kup i 46 forskellige lande rundt om i verden,
og udfaldet af nogle af dem vil muligvis inspirere os.
I Ghana, for to år siden, blev præsident Nkrumah væltet af blot 500 mænd.
I 1961 i Sydkorea
erobrede generalmajor Park Chung-hee magten ved hjælp af 3.500 mænd.
I 1964 i Gabon
lykkedes det blot 150 mænd at få præsident M'ba anholdt
og således overtage statsmagten.
Og Cæsar krydsede som bekendt Rubicon med en enkelt legion,
men vi ønsker vist ikke at følge hans skæbne.
Sic semper tyrannis, d'herrer.
Det som alle vellykkede oprør har til fælles...
...er fem nøgleelementer.
Kontrol over medier, kontrol over økonomien
og erobring af administrative mål,
hvorfor der er brug for det fjerde element: militærets loyalitet.
I Ghana og Gabon kan dette opnås ved hjælp af en håndfuld bataljoner,
men her i Storbritannien...
...ville vi være nødt til at sikre os parlamentet, Whitehall,
forsvarsministeriet og kabinetssekretariatet.
Premierministeren ville blive anholdt
sammen med politikere, som stadig er loyale.
Vi ville skulle lukke lufthavnene, kontrollere lufttrafikken.
Det samme gælder togstationer.
Der måtte indføres spærretid og erklæres militær undtagelsestilstand.
Så har jeg endda ikke nævnt politiet.
Det ville kræve titusindvis af ubetinget loyale soldater,
og selv i min storhedstid rådede jeg ikke over så mange.
Det bringer mig til det femte element.
Legitimitet.
Vores regering henter dets styrke fra gamle institutioner, der støtter op.
Domstolene, retssystemet og forfatningen.
Skal et indgreb over for staten lykkes, skal disse også væltes,
men i et højtudviklet demokrati som vores er deres autoritet hellig og ukrænkelig.
Det er derfor, d'herrer, at et statskup i Storbritannien...
...ikke vil få et ben til jorden.
Medmindre...
Medmindre?
Medmindre vi fik støtte fra en person, der endnu ikke er blevet nævnt.
Bemærk dens gemyt.
Kronen har unikke forfatningsbeføjelser,
som muliggør det her.
I 1834 anvendte William 4. dem til
at afskedige regeringen trods modstand fra Underhuset.
I 1920 blev undtagelsesloven vedtaget,
som giver monarken beføjelse til under visse omstændigheder
at erklære undtagelsestilstand ved bekendtgørelse.
Det betyder, at Dronningen kan opløse parlamentet
og udpege en ny regering såvel som en premierminister.
Hun er også de væbnede styrkers øverstkommanderende.
De sværger hende troskab og ikke parlamentet,
så man ville kunne regne med deres hjælp.
Hun er vores Cæsar.
Tror De, at hun vil overveje tanken?
Vi har at gøre med tvingende omstændigheder.
Jeg har lavet en liste over, hvor tvingende de er.
Som hendes grandfætter vil jeg være den ideelle til at spørge hende.
-Er du ikke sulten? -Nej.
På en måde har dagen i dag været en af de bedste dage i mit liv,
men samtidig også en af de mest deprimerende.
-Der er telefon. Lord Mountbatten. -Jeg ringer tilbage.
-Kan du holde på en hemmelighed? -Selvfølgelig.
Det er det her, jeg ville ønske, at jeg kunne al min tid på.
At eje heste, avle heste, deltage i hestevæddeløb.
Det gør mig oprigtigt lykkelig.
Jeg mener faktisk, jeg er født til det,
indtil det andet dukkede op...
...som en anden var født til, men fravalgte.
Det betød, at først min far og dernæst jeg måtte påtage os en ganske uvant opgave.
Jamen De har fået det til at se ud,
som om det andet var det, det var meningen, at De skulle.
Det var venligt sagt, men det passer ikke.
På dage som i dag...
...på steder som dette og i et selskab som dette...
...får man et glimt af, hvordan det kunne have været.
Det ulevede liv...
...og hvor meget lykkeligere jeg havde været.
-Jeg... -Ikke nu.
Snerrede jeg lige?
-En smule. -Jeg må undskylde.
Nej. Han forstår.
-Undskyld, Deres Majestæt. -Det er i orden. Jeg kommer.
Ærligt talt, Dickie.
Tak, Martin. Jeg taler med ham.
Deres Majestæt.
Du er vedholdende. Er det så vigtigt?
Ja, Deres Majestæt.
Hr. premierminister.
Deres Majestæt. Jeg har god grund til at tro,
at der er ved at danne sig en sammensværgelse mod mig
og den demokratisk ledede Labour-regering, der regerer i Deres navn,
som anføres af et ældre medlem af Deres familie.
Hvem dog?
Lord Mountbatten,
og at han i ledtog med Cecil King, formanden for Mirror Group-aviserne,
vil forsøge at vælte denne regering.
Jeg føler mig nødsaget til at minde Dem om,
at tolerancen over for den kongelige familie hænger i en tynd tråd.
Mens jeg har siddet på regeringsmagten, har jeg gjort alt for at beskytte Dem.
Men hvis medlemmer af kongefamilien griber ind i politiske dagsorden,
har jeg intet andet valg end at støtte...
...de republikanske fraktioner i mit kabinet,
som jeg har haft held med at holde nede indtil nu,
og træffe foranstaltninger.
Overlad det til mig, hr. premierminister.
Deres Majestæt.
Drik ud, Porchey. Vi rejser hjem.
Lord Mountbatten, Deres Majestæt.
Deres Majestæt.
-De ville se mig. -Ja.
Store hjerner tænker ens.
Jeg havde faktisk selv tænkt på at komme forbi...
...i et vigtigt ærinde.
Jeg får en følelse, jeg ikke har oplevet, siden jeg var i Dieppe.
At jeg er ved at gå i en fælde.
Du har vel haft den sugende fornemmelse i maven ved en anden lejlighed,
da du besøgte dine venner i Bank of England.
Er det sandt?
Ja, jeg var til frokost i Bank of England for at mødes med og lytte til personer,
der er forfærdede over det, der sker med landet.
En forfærdelse, jeg håber, De deler.
Muligvis.
Men løsningen er ikke en sammensværgelse.
Det er starten på en løsning.
Hvorfor gør De det? Hvorfor beskytter De en mand som Wilson?
Jeg beskytter premierministeren.
Jeg beskytter forfatningen.
Jeg beskytter demokrati.
Truer manden i centrum for demokratiet med at tilintetgøre det,
skal vi så bare forholde os passivt?
Ja. Det er præcis det, vi skal, vente på det rette øjeblik
og vente på, at folket, der valgte ham,
fravælger ham igen, hvis det altså er det, de vælger at gøre.
Det er svært for dig at forholde dig passivt
og ikke at have den rolle og det ansvar, du altid har haft.
Du er født til at være fuldt beskæftiget og til at lede,
men du spiller stadig en vigtig rolle i denne familie.
En faderskikkelse for min mand.
En onkel og rådgiver for mig.
Charles må beredes på at blive konge, og du må desuden være bror for din søster.
Hvornår har du sidst besøgt hende og opmuntret hende?
Det ville være at tjene kronen langt bedre
end at stå i spidsen for forfatningsstridige kup.
Tak, fordi du havde tid til at komme.
For tiden har jeg mere end rigeligt med tid.
Og for lidt tid.
Det er os alle fire.
-Hvad? -Det er os alle fire.
Og se os nu.
Kun to tilbage.
Du er tilbage, ikke mig. Jeg er på vej til at dø.
Sikke noget sludder.
Der var et tidspunkt, efter jeg var fyldt 70,
da det gik op for mig, at jeg ikke længere var deltager,
nærmere en tilskuer.
Det opdagede jeg også selv.
Så handler det blot om at vente
og ikke stå i vejen.
Jeg hører, du stod i vejen.
-Hvem har sagt det? -Intet kan holdes hemmeligt her.
Har du fået fået en reprimande af vores gæve dronning?
Ja, det har jeg.
-Hvad griner du ad? -Jamen det er da sjovt.
Den lille pige irettesætter den store gamle flådeadmiral.
Dejligt, det morer dig,
for den situation, som landet står over for, er alt andet end underholdende.
Kan det ikke være lige meget? Ærligt talt.
En af de få glæder ved at være så gamle, som vi to er,
er, at det ikke er vores problem.
Det er jo heller ikke vores fædreland.
Hvad mener du? Selvfølgelig er det vores fædreland.
Vi fra Battenberg-familien har intet fædreland.
Det kan godt være, at familien har konger og dronninger i sine rækker,
men vi er også bastarder.
Delvist tyskere, delvist grækere, delvist intetsteds.
Det her er altså mit land.
Det gav mig et hjem og et navn,
og til gengæld har jeg givet det mit liv.
Det er hjerteskærende at opleve dette.
Du skal sove.
Søster.
Prinsesse Alice af intetsteds.
Dig.
-Du skal ikke lyde så overrasket. -Det er jeg. Det er længe siden.
Hvordan var det så i Frankrig og Amerika?
Lærerigt.
Turen skulle vare en uge. Du var væk i næsten en måned.
Ja.
Sammen med Porchey?
Ja.
Var det sjovt?
Det var væddeløbsanliggender. Det var en undersøgelsesekspedition.
Javel.
Vil du sige noget, så sig det nu, for jeg har ret travlt.
Og du har udpeget ham som løbsdirektør?
-Ja. -Så nu skal han være her hele tiden.
-Hvis vi er heldige. -Det glæder mig på dine vegne.
Det kommer os alle til gode.
Jeg hørte det med Dickie.
-Et kup? -Ja. Er det ikke ufatteligt?
Det er nok svært at blive gammel.
Ja.
Jeg kommer om lidt.
-Gør du? -Ja, det havde jeg tænkt mig.
Medmindre du ikke ønsker det.
Vi ses om lidt.
Tekster af: Lene Bundgaard